
Drogok használatának visszaszorítása az iskolai populáció körében a szabaduló szoba technika megelőzési stratégiával

Senki számára sem meglepetés, ha azt mondom, hogy a serdülőkor a személyiségfejlődés
és az identitás keresésének időszaka, ami sajátos sebezhetőséget teremt a különféle kockázati
magatartásformák, köztük a drogfogyasztás felé is. A globális problémaként fellépő kábítószer
használat egyre csak növekszik, különös veszélyt jelentve a fiatal generációra, amelyet az
utóbbi években az Országos Kábítószer-ellenes Ügynökség (ANA) éves statisztikai jelentései
is bizonyítanak. Dolgozatom akadémiai feladatból egy személyes projektté nőtte ki magát,
amelyben legfőbb célomként szolgált egy innovatív drogmegelőzési stratégia kidolgozása,
amelyben a fiatal generációt nem leendő bűnözőkként tekintik, hanem potenciális
áldozatokként. Így született meg az a drogprevenciós szabadulószoba, mely nem csupán a
kábítószer fogyasztást helyezi középpontba, hanem olyan kockázati vulnerabilitás tényezőket,
mint: tinédzserkori életciklus krízisek, elmagányosodás, testképzavar, párkapcsolati
problémák, társas befolyás, családon belüli erőszak, asszertív kommunikáció hiánya, iskolai
nehézségek, nemi sebezhetőség. A megelőzési stratégia első kísérlete a marosvásárhelyi Bolyai
Farkas Elméleti Líceumban került megrendezésre, mely két módszer ötvözetéből állt: egy
élményalapú szabadulószoba és egy reflexiós kerekasztal-beszélgetés. A beavatkozást 16
alkalommal végeztem el, 8 fős csoportokon, melyeknek célcsoportjaként az iskola kilencedik
osztáyos diákjai szolgáltak. Dolgozatomban tehát az újszerű stratégia kifejlesztésének és
előkészítésének lépéseiről, felépítéséről, megvalósításáról és eredményeiről fogok beszélni,
ugyanakkor a jövőbeli tervekről, melyeket a hatékonysági mérce eredményei tettek lehetővé.



